Diari Oficial de la Generalitat Valenciana


Sumari del DOGV 3615, del 29-10-1999 (1999/9162)

RESOLUCIÓ de 22 d'octubre de 1999, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix de la universitat a la naturalesa dels seus llocs de treball.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9162


Data del document
:   22-10-1999

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari
    * qualificació del personal
    * personal contractat
    * universitat

RESOLUCIÓ de 22 d'octubre de 1999, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix de la universitat a la naturalesa dels seus llocs de treball. [1999/X9162]
  
La Universitat d'Alacant, fent ús de les competències que li confereix la legislació vigent d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen i que va ser signat per les centrals sindicals FETE-UGT, FE-CCOO-PV, Sindicat de Funció Pública de CGT-PV i STE-PV, la qual cosa és conseqüència de l'aplicació de la disposició transitòria primera del text refós de la Llei de Funció Pública Valenciana, va publicar la Resolució del dia 18 d'abril de 1997 (DOGV del 3 de juny), segons la qual quedaven dictades les normes que han de regular l'esmentat procés d'adaptació.
  
En conseqüència, de conformitat amb les disposicions de l'esmentada resolució i en atenció a les atribucions que confereix la Llei d'Autonomia Universitària i els Estatuts d'aquesta Universitat, es resol:
  
Convocar cursos selectius per a l'adaptació del règim jurídic del personal laboral fix de la Universitat d'Alacant a la naturalesa funcionarial dels llocs de treball que ocupen, subjectes a les següents:
  
Bases de la convocatòria
  
1. Objecte
  
Aquesta convocatòria té per objecte l'adaptació de la naturalesa jurídica del personal laboral fix de la Universitat d'Alacant, al qual es refereix la base 2 d'aquesta convocatòria, a la naturalesa administrativa dels llocs de treball que ocupen, a través dels processos previstos en la Resolució del Rectorat d'aquesta Universitat, de data del 18 d'abril de 1997.
  
2. Condicions dels aspirants
  
2.1 Per a ser admès en els processos d'adaptació objecte d'aquesta convocatòria, els aspirants hauran de reunir les condicions següents:
  
a) Ser personal contractat laboral fix de la Universitat d'Alacant de les categories següents, que pertanyen al grup de classificació D:
  
Auxiliar de serveis
  
Auxiliar de serveis bibliogràfics
  
b) Trobar-se en una de les següents situacions administratives:
  
1) Qualsevol tipus d'excedència de les previstes en el Conveni col·lectiu d'universitats públiques de la Comunitat Valenciana, sempre que l'últim lloc de treball que van ocupar estiga classificat en el grup D laboral i en les categories esmentades en el punt 2.1 d'aquesta convocatòria o que li haguera correspost en l'actualitat d'acord amb l'article 16 del text refós de la Llei de funció pública valenciana.
  
2) Ocupar algun dels llocs descrits amb caràcter provisional, amb motiu de cessament o reingrés des d'una situació d'excedència.
  
2.2 Als efectes de l'adscripció del personal inclòs en l'àmbit d'aplicació d'aquesta convocatòria en els cursos selectius que procedesca, queden establerts els nivells següents:
  
Nivell I (punt primer de la Resolució del 18.04.1997)
  
Personal laboral fix del grup D de les categories relacionades amb el punt 2.1.a) d'aquesta convocatòria, que ocupen llocs de treball classificats en el grup esmentat, administració especial, sempre que el seu accés a la Universitat s'haja produït a partir de l'1 de gener de 1990 (aquesta data inclosa), a través de proves selectives d'accés lliure que comportaren l'acreditació de coneixements generals d'administració pública i de coneixements específics del lloc de treball.
  
Nivell II (punt segon de la Resolució del 18.04.1997)
  
Personal laboral fix del grup D de les categories relacionades en el punt 2.1.a) d'aquesta convocatòria, que tinguen tal condició bé per haver fet proves selectives amb anterioritat a l'entrada en vigor del Conveni col·lectiu de les universitats públiques valencianes diferents de les indicades en l'apartat b) del punt primer de la Resolució del 18 d'abril de 1997, o posteriors o bé pel sistema de promoció interna i que ocupen llocs de treball classificats en el grup esmentat, administració especial.
  
Nivell III (punt tercer de la Resolució del 18.04.1997)
  
Personal laboral fix del grup D de les categories relacionades en el punt 2.1.a) d'aquesta convocatòria, que ocupen llocs de treball classificats en el grup esmentat, administració especial, i que hagen adquirit aquesta condició, qualsevol que haja estat la data en què es va produir, sense haver superat cap prova convocada per a aquest fi específic.
  
Nivell IV (punt quart de la Resolució del 18.04.1997)
  
Personal laboral fix del grup D de les categories relacionades en el punt 2.1.a) d'aquesta convocatòria, que ocupen llocs de treball classificats en el grup esmentat, administració general, qualssevol que hagen estat la data d'entrada i el procés de selecció seguit.
  
2.3. Pel que fa a les bases anteriors, el personal que es trobe en qualsevol tipus d'excedència haurà d'acollir-se, a efectes d'aquesta convocatòria, al nivell previst per a l'últim lloc de treball que estava ocupant amb anterioritat a aquesta situació i segons les condicions per a accedir-hi.
  
3. Presentació de les sol·licituds i admissió dels aspirants
  
3.1 Les persones que vulguen prendre part en el procés d'adaptació objecte d'aquesta convocatòria, hauran de fer-ho constar mitjançant una sol·licitud, segons el model que s'hi adjunta com a annex I d'aquesta resolució, en la qual l'aspirant haurà d'indicar el nivell a què s'acull d'acord amb els que estableix la base 2.2.
  
3.2 Totes les sol·licituds han d'anar dirigides a la Unitat de Selecció i Formació de la Universitat d'Alacant i han de ser presentades en el Registre General de la Universitat o en la manera prevista en l'article 38 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils comptadors a partir del dia següent al de la publicació d'aquesta convocatòria. Cal adjuntar a les sol·licituds una còpia del títol acadèmic exigible al personal que opte a l'ingrés en els grups D, o bé una certificació que justifique que es compleixen els requisits substitutoris previstos en la normativa estatal.
  
3.3 Una vegada finalitzat el termini de la presentació de sol·licituds, serà publicada una relació provisional d'admesos i exclosos per a fer els processos d'adaptació, en què es detallarà l'adscripció dels admesos al nivell corresponent, segons la base 2.2 i s'hi especificaran, si s'escau, els motius de les exclusions.
  
La publicació apareixerà en el taulell d'anuncis de l'edifici de Serveis Generals i a través de la pàgina web de la Universitat (http://www.ua.es/indexv.html).
  
3.4 Una vegada publicada la relació a què es refereix el paràgraf anterior, els aspirants podran formular les al·legacions que consideren oportunes en el termini de 10 dies comptadors a partir del dia següent al de la publicació de les llistes, com també solucionar les deficiències que puga haver-hi en la seua documentació, d'acord amb el que preveu l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.5 Una vegada transcorregut el termini anterior, solucionats els defectes i contemplades les reclamacions, serà dictada la resolució amb les llistes definitives d'admesos, que es faran públiques pels mateixos procediments que les llistes provisionals.
  
3.6 La Unitat de Selecció i Formació de la Universitat d'Alacant farà públiques les dates i el lloc en què es duran a terme els cursos previstos en aquesta convocatòria. De la mateixa manera, designarà el professorat que haurà d'impartir-los, d'acord amb la comissió qualificadora i el vistiplau de Gerència.
  
4. Desenvolupament dels processos d'adaptació
  
4.1 Durada dels cursos
  
De conformitat amb el que estableix la Resolució del 18 d'abril de 1997, les hores de durada dels cursos, per a cadascun dels grups i nivells inclosos en la base 2.2 d'aquesta convocatòria, són les que indiquem a continuació:
  
Grup D
  
Nivell I: 5 hores
  
Nivell II: 15 hores
  
Nivell III: 20 hores
  
Nivell IV: 25 hores
  
4.2 Assistència als cursos
  
Per a l'adaptació a la condició de funcionari de carrera de la Universitat d'Alacant a través del procediment establert en aquesta convocatòria, a més de superar les corresponents proves avaluadores, serà requisit indispensable l'assistència a un mínim del 85% de les hores del curs selectiu al qual esteu inscrits, sense perjudici del que disposa el punt dotze de la Resolució del 18 d'abril de 1997, per als casos de malalties justificades adequadament.
  
4.3 Avaluació continuada
  
La comissió avaluadora dels cursos objecte d'aquesta convocatòria farà una avaluació continuada del personal que s'hi haja adscrit.
  
4.4 Prova final
  
Una vegada finalitzats els cursos selectius, es farà una prova final sobre el contingut del temari de les matèries que s'hi impartesquen. Aquestes proves apareixen detallades en l'Annex II d'aquesta convocatòria.
  
4.5 Qualificació de les proves
  
4.5.1 Tant l'avaluació continuada com la prova final del curs selectiu seran valorades per la comissió qualificadora, de 0 a 10 punts.
  
4.5.2 Per a la superació final del procés selectiu i, per tant, per a adquirir la condició de funcionari de carrera, hom haurà d'obtenir la qualificació d'apte.
  
Hom assolirà la qualificació d'apte si aconsegueix una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és un requisit indispensable per a la superació del procés d'adaptació.
  
5. Publicitat de les llistes d'aprovats
  
5.1 Una vegada finalitzats els cursos selectius, la comissió qualificadora farà públiques, en els taulers d'anuncis de l'edifici de Serveis Generals de la Universitat d'Alacant, les relacions de les persones que hi han participat junt amb la qualificació d'apte o no apte, que constituiran les llistes d'aspirants que han superat el procés objecte d'aquesta convocatòria.
  
5.2 La comissió avaluadora elevarà al rector la llista d'aspirants que han superat el procés d'adaptació per a la publicació definitiva.
  
6. Comissió qualificadora i professorat dels cursos
  
6.1 La comissió qualificadora del procés d'adaptació que ha de dur a terme l'avaluació contínua dels cursos selectius, com també la qualificació de les proves finals, serà nomenada per resolució del rector.
  
6.2 Als efectes de comunicacions i qualsevol altra incidència derivada d'aquesta convocatòria, la comissió qualificadora tindrà la seu en la Unitat de Selecció i Formació de la Universitat.
  
6.3 El règim jurídic de funcionament de les comissions qualificadores serà l'establert en la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament d'òrgans col·legiats. Els seus membres hauran d'abstenir-se i podran ser objecte de recusació pels interessats quan concórreguen en aquells algunes de les causes previstes en els articles 28 i 29 de la llei esmentada.
  
6.4 Els cursos objecte d'aquesta convocatòria seran impartits pel personal amb capacitació suficient que presta els seus serveis a la Universitat.
  
6.5 La Universitat disposarà les mesures necessàries per a garantir la informació sobre el desenvolupament dels processos i les actuacions de la comissió qualificadora als representants sindicals.
  
7. Comissió d'admissió i qualificació dels processos previstos en aquesta convocatòria
  
Amb l'objecte de dur a terme una acció transparent i correcta pel que fa a l'adscripció i l'admissió del personal afectat per aquesta convocatòria en els nivells que s'hi preveuen, ha estat constituïda una comissió d'admissió, integrada per la institució i els sindicats que hi tenen representació. Aquest òrgan actuarà, també, com a comissió qualificadora del procés d'adaptació convocat.
  
La comissió estarà formada pels membres següents:
  
President: el vicegerent de Recursos Humans i Organització.
  
Secretari: el director de la Unitat de Selecció i Formació.
  
Vocals: el subdirector del Servei de Planificació i Estudis.
  
Per la part sindical:
  
Un representant de CCOO.
  
Un representant de UGT.
  
8. Recursos
  
Contra aquesta resolució, que exhaureix la via administrativa, podrà interposar-se un recurs potestatiu de reposició davant el mateix òrgan que va dictar la resolució en el termini d'un mes comptador a partir de l'endemà de la seua notificació o publicació, o bé interposar-hi directament un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors a partir del dia següent al dia de la notificació.
  
Alacant, 22 d'octubre de 1999.- El gerent: Luis G. Ramos Gutiérrez.
  
Annex I
  
Convocatòria dels recursos d'adaptació del règim jurídic de determinat personal laboral fix de la Universitat d'Alacant (Resolució del 13 d'octubre de 1999)
  
Dades del lloc que ocupa
  
Denominació:
  
Data d'accés a la Universitat:
  
Forma d'accés a la Universitat:
  
Situació laboral:
  
(Actiu)
  
(Excedència)
  
(Adscripció provisional)
  
Nivell en què l'engloba la funcionarització:
  
\_ nivell I \_ nivell II \_ nivell III \_ nivell IV
  
Dades personals
  
DNI
  
Primer cognom:
  
Segon cognom:
  
Nom:
  
Data de naixement:
  
Província de naixement:
  
Localitat de naixement:
  
Telèfon amb prefix:
  
Domicili:
  
Codi postal:
  
Municipi:
  
Província:
  
Nació:
  
Annex II
  
Grup D
  
Nivell I. Curs de 5 hores
  
Part 1. Legalitat bàsica
  
Conceptes generals sobre la Llei de funció pública valenciana.
  
Conceptes generals sobre l'estructura de la Universitat d'Alacant.
  
Nivell II. Curs de 15 hores
  
Part 1. Legalitat bàsica: 5 hores
  
Conceptes generals sobre la Llei de funció pública valenciana.
  
Conceptes generals sobre l'estructura de la Universitat d'Alacant.
  
Part 2. Legalitat i gestió de serveis universitaris: 10 hores
  
Els recursos humans: legislació bàsica. La gestió de recursos humans en la Universitat d'Alacant (5 hores).
  
La gestió economicofinancera en la Universitat d'Alacant (5 hores).
  
Nivell III. Curs de 20 hores
  
Part 1. Legalitat bàsica: 5 hores
  
Conceptes generals sobre la Llei de funció pública valenciana.
  
Conceptes generals sobre l'estructura de la Universitat d'Alacant.
  
Part 2. Legalitat i gestió de serveis universitaris: 10 hores
  
Els recursos humans: legislació bàsica. La gestió de recursos humans en la Universitat d'Alacant (5 hores).
  
La gestió economicofinancera en la Universitat d'Alacant (5 hores).
  
Part 3. 5 hores
  
Instruments que regulen l'actuació universitària en les àrees següents:
  
Atenció al públic i informació general.
  
Atenció al públic en les biblioteques universitàries.
  
Cada participant rebrà la matèria que li corresponga d'acord amb l'àrea en què està inscrit el seu lloc de treball.
  
Nivell IV Curs de 25 hores
  
Part 1. Legalitat bàsica: 5 hores
  
Conceptes generals sobre la Llei de funció pública valenciana.
  
Conceptes generals sobre l'estructura de la Universitat d'Alacant.
  
Part 2. Legalitat i gestió de serveis universitaris: 10 hores
  
Els recursos humans: legislació bàsica. La gestió de recursos humans en la Universitat d'Alacant (5 hores).
  
La gestió economicofinancera en la Universitat d'Alacant (5 hores).
  
Part 3. 5 hores
  
Instruments que regulen l'actuació universitària en les àrees següents:
  
Atenció al públic i informació general.
  
Part 4. 5 hores